Vágó István és a szőkenő
Szőke nő ül a Legyen Ön is milliomos stúdiójában. Végig szerencséje van, már csak a főnyeremény van hátra. Vágó István felteszi az utolsó kérdést: - Tehát, hölgyem, a mindent eldöntő utolsó kérdésre kell válaszolnia, és Öné a 40 millió forint. Nagyon szurkolok Önnek, és ahogy látom, még egy segítsége is megvan, telefonon felhívhat bárkit. Nos, lássuk az utolsó kérdést: melyik az a madár, amelyik nem rak magának fészket? A) A gólya B) A fecske C) A kakukk D) A rigó. A szőke nő gondolkodik, majd megszólal: - Szeretném igénybe venni az utolsó segítségemet. - Kit hívjunk? - A barátnőmet. Tárcsáznak, majd valaki felveszi: - Jó estét kívánok, Vágó István vagyok a "Legyen Ön is milliomos" stúdiójából. Itt ül velem szemben egy kedves ismerőse, aki már az utolsó kérdésnél tart, de az Ön segítségét kéri. Át is adom neki a szót! - Szia! A kérdés a következő: melyik az a madár, amelyik nem rak magának fészket? A gólya, a fecske, a kakukk vagy a rigó? A barátnő egyből rávágja: - Természetesen a kakukk! - Biztos vagy benne? - Abszolút! A versenyző hátradől, és magabiztosan mondja: - Jelöljük meg a "C"-t, a kakukk a helyes válasz! - És igen, a "C" a helyes válasz! Gratulálunk, Ön megnyerte a főnyereményt! Később a boldog nyertes elmegy a helyes választ adó barátnőjével ünnepelni. Megkérdi tőle: - Figyelj, te honnan tudtad a helyes választ? Ismered az összes nyamvadt madarat, meg a fészekrakási szokásait? - Jaj, de buta vagy! Ezt mindenki tudja! A kakukk nem rak fészket, mert az órában lakik! 